
Batukan ang gipaigting nga gyera 
ni Marcos taliwala sa krisis 


ag-usab man og hitsura ug asta, walay kausaban sa esensya ang re- 
himeng US-Marcos sa milabayng rehimeng US-Duterte kung hisgutan 
ang mga pundamental nga isyu sa ekonomiya, pulitika ug katilingban. 
Sama sa miaging tirano, girepresentahan ni Marcos ang interes sa langyawng 
mga imperyalista ug sa lokal nga mga nagharing hut-ong. Atubangan sa nag- 
kagrabeng krisis, pagpaigting sa gyera batok sa katawhan ang tubag ni Marcos. 


Ginapahamtang ug ginapadayon 
ni Marcos ang mga palisiya ug bala- 
od nga anti-mamumuo ug anti-mag- 
uuma ug nagpalisudlisud sa yanong 
mga Pilipino. Nagpatigbabaw pa gi- 
hapon ang militaristang panghuna- 
huna ug gipadayon ang mga lakang 
sa pagpanumpo ug brutal nga pasis- 
ta-teroristang gyera batok sa ka- 
tawhang nanalipud ug nakigbisog. 

Gideklara bag-o lang sa mga upi- 
syal sa militar ug seguridad nga ilang 
ipatuman ang gasgas nang “lokalisa- 
dong panaghisgot kalinaw” nga ta- 
kuban lamang para sa malukpanong 
gyera sa pagpanumpo ug pasipika- 
syon sa masa aron ilang isurender 
ang ilang pagpanalipud sa yuta ug 


pakigbisog alang sa mga repormang 
agraryo. Sumpay kini sa gitawag og 
“peace economy” nga pakana sa 
dagkung langyawng korporasyong 
multinasyunal aron malukpanong sa- 
kupon ang nahabiling kayutaan para 
sa operasyon sa mina ug mga plan- 
tasyon. Anaa sa halos 300,000 ka li- 
bong ektaryang yuta sa Mindanao 
ang planong sakupon sa mga kum- 
panyang Amerikano. Busa, ang “lo- 
kalisadong panaghisgot kalinaw” la- 
baw pang magpaantus, ug dili ka- 
nus-aman mosulbad sa pinakada- 
kung problema sa kawalay yuta ug 
pagpangdaugdaug sa masang mag- 
uuma nga hinungdan sa malukpa- 
nong pag-antus ug kagutom sa kaba- 


nikanhan. 

Aron makab-ot ang “kalinaw” sa 
mga langyawng korporasyong multi- 
nasyunal, labaw pang pasubsubon 
sa reaksyunaryong militar ug pulis 
ang pagpaniktik ug pagpanghadlok 
sa masa, gyerang saywar ug dag- 
kung operasyong pangkombat. Da- 
kung perwisyo sa masa ang ginahi- 
mong pag-hamlet sa mga baryo, 
pagpig-ot sa lihok sa mga tao, 
pagblokeyo sa pagkaon ug uban 
pang pagpangdaugdaug sa masa sa 
naghariharing mga pasistang sun- 
dalo. Malukpanong kahadlok ug pe- 
ligro sa kinabuhi sa masa ang epekto 
sa pagpamomba, pagpang-istraping 
ug pagpanganyon sa AFP inubanan 
sa dagkung operasyong militar. 

Ang maong pakana sa National 
Task Force (NTF)-Elcac gipangwar- 
tahan usab sa mga upisyal militar 
pinaagi sa minilyong pisong ginabul- 
sa sa mga kikbak sa pondong pang- 
“surender” ug pakigkunsabo sa mga 


kontrata sa pagpapasemento sa mga 
kalsada (mga farm-to-market road 
kuno) ug pagtukod sa bisan usang 
imprastruktura. 

Nagpabutabuta si Marcos sa ka- 
tilingbanon ug ekonomikanhong mga 
ugat sa rebolusyonaryong armadong 
pagsukol sa katawhan, ilabina ang 
nag-unang hisgutanan sa reporma 
sa yuta. Aron hatagag rason ang 
pagbalibad nga subling buhion ang 
panaghisgot kalinaw sa nasudnong 
pangulohan sa rebolusyonaryong 
kalihukan, gipangulipas sa rehimen 
nga ang armadong pakigbisog pada- 
yon nga nagaabante sa tibuok kapu- 
pud-an ug nakaugat sa mga proble- 
ma sa tibuok nasud. 

Labaw nga mograbe ang pag- 
antus sa katawhan sa laraw ni 
Marcos nga padayonng sundon ang 
neoliberal nga dalan nga pipila ka 
dekada nang nagpahagba sa nasud 
sa sunud-sunod nga krisis. Ang mga 
palisiyang dikta sa International 
Monetary Fund ug World Bank 
(IMF-WB) ang mipiang sa ekonomi- 
ya sa Pilipinas, mao nang dili na ma- 
katindog sa kaugalingong tiil, ug 
hingpit nang nagsalig sa langyawng 
pamuhunan ug pautang ug sa pag- 
import og pagkaon ug uban pang pa- 
nginahanglan sa katawhan. 

Sa miaging mga tuig, labaw nga 
mipaspas ang pagsagayad sa ekono- 

miya ug panginabuhian sa kataw- 
han. Naglutaw kini sa utang ug na- 
kakapyot sa salbabidang remitans sa 
dolyar. Padayon ang paggamay sa 
bili sa piso kontra sa dolyar, ug ang 
kantidad sa kita sa katawhan. Na- 
bangkrap ang estado tungod sa pag- 
kibhang sa buhis para mang-agni og 
mga langyawng kapitalista, nagkag- 
rabeng korapsyon sa magarbohong 
imprastruktura, ug sobra ka dakung 
badyet sa militar ug pulis. 

Walag too nga buhis ang planong 
ipahamtang sa katawhan aron pang- 
bayad-utang ug aron subling maka- 
pangutang. Padayon nga ilansang 
ang ubos nga suhulan sa mga mamu- 
muo pabor sa dagkung kapitalista. 
Daghang mag-uuma ang palayason 
sa mga yutang target nga itagana 
para sa mga langyang kumpanya. Li- 
boan ka empleyado sa gubyerno ang 
planong tangtangon aron “makati- 
pid” samtang nagpakatagbaw ang 
mga burukrata sa dagkung sweldo ug 
kikbak sa gubyerno. Minilyon ang 
walay panginabuhian, ug asaman 
molingi, gipahimuslan ang masang 
naghago sa mahal kaayong presyo sa 
pagkaon, mga produktong petrolyo, 
ug gihikawan sa ilang panginabuhian. 

Nagpabungolbungol ang rehi- 
meng Marcos sa pangayo sa kataw- 
han. Ginabusalan sila ug ginalumos 
ang ilang singgit. Gihikaw kanila ang 

katungod nga magtapok sa kadala- 
nan pinaagi sa pagpanghadlok ug 
pagpanumpo aron pugngang mob- 
welo ang militanteng protesta sa 
katawhan.  Nahadlok kaayo si 
Marcos nga mosulbong ang mga 
welga ug panag-alsa taliwala sa 
grabeng krisis. Ginahimo ni Marcos 
ug sa iyang militar ug pulis ang ta- 
nang pasistang pagpamig-ot aron 
pugngang mobwelo ug moabante 
ang pagsukol sa katawhan. 

Atubangan sa mobotohay nga 
krisis sa Pilipinas, ug pagpabungol- 
bungol sa rehimeng Marcos sa mga 
yangungo sa katawhan, walay laing 
angayng buhaton ang katawhang 
Pilipino kundili ang labaw pang pa- 
kusgon ang tanang porma sa pagsu- 
kol. Kinahanglang hiusahon ang 
lain-laing sektor aron ipakigbisog 
ang hinanali nilang mga pangayo 
alang sa dugang suhulan, pagpau- 
bos sa presyo, libreng edukasyon ug 
serbisyong panglawas ug uban pa. 
Kinahanglan nilang organisahon ang 
nagkadakung mga militanteng lihok 
gikan sa pabrika, komunidad ug uni- 
bersidad padulong sa mga plasa ug 
kadalanan. 

Sa kabanikanhan, walay laing 
mahimo ang masang mag-uuma 
kundili ang maghugpong ug iasdang 
ang lain-laing porma sa pakigbisog 
alang sa yuta ug panalipdan ang 
ilang mga katungod batok sa pasis- 
tang pagpanumpo. Kinahanglan ni- 
lang hugot nga suklan ang nagkag- 
rabeng mga porma sa pagpahimulos 
nga mikawkaw sa bahandi nga giug- 
mad pinaagi sa ilang singot ug dugo, 
ug babagan ang mga kumpanyang 
gapangilog og yuta, gapangawkaw 
ug gapangguba sa kinaiyahan. 

Sama sa gipakita panahon sa 
diktaduryang Marcos I, ang rebolu- 
syonaryong armadong pakigbisog 
ang pinaka-epektibong pamaagi sa 
pagpanalipud sa interes sa masa ug 
pagsukol sa gyera sa pagpanumpo 
sa katawhan. Kinahanglang dugang 
pang padaghanon ang ihap sa mga 
Pulang manggugubat sa tibuok na- 
sud, palapdon ug padaghanon ang 
mga gerilyang nataran ug malukpa- 
non ug subsub nga ilunsad ang mga 
taktikal nga opensiba. [ao] 

4 ka organisador, magtiayong mag-uuma, gidagit sa militar 


U pat ka aktibista ug organisador ang gidagit sa armadong pwersa sa esta- 
do niadtong Mayo ug Hunyo matud sa taho sa Kilusang Mayo Uno ug 
Gabriela niining Hulyo. Dugang pa, gidagit sa 94th IB ang magtiayong mag- 


uuma sa Himamaylan City niining bulana. 


Wala pa gihapon nakita ang mga 
biktima nga silang Elizabeth "Loi" 
Magbanua ug Alipio "Ador" Juat, pa- 
rehong organisador sa mga mamumuo 
nga nawala gikan pa niadtong Mayo 3. 
Ulahi silang nakita sa Barangay Pun- 
turin, Valenzuela City human mitam- 
bong sa usa ka miting. Ingonman, wa- 
la pa gipakita silang Elgene Mungcal 
sa Gabriela Women's Partylist ug Ma. 
Elena "Cha" Cortez Pampoza sa 
Anakpawis nga gidagit niadtong Hulyo 
3. Ulahi silang nakita sa Winfare Su- 
permarket, Moncada, Tarlac. 

Sa Negros Occidental, gidagit sa 
94th IB ang magtiayong mag-uuma 
nga silang Gerald Ganti ug Dalen Ali- 
po-on, mga myembro sa Mahalang 
Farmer's Association, sa Sityo Mam- 
balayong, Barangay Mahalang, Hi- 
mamaylan City niadtong Hulyo 15. 
Pugos nga gisulod ug giransak sa 
mga sundalo ang balay sa magtiayon. 

Pagpatay. Napatay sa patura- 
gas nga pagpamusil sa 62nd IB ang 
mag-uumang si Pompeo Landisa sa 


Sityo Catuptop, Barangay Trinidad, 
Guihulngan City, Negros Oriental 
niadtong Hulyo 20. Ginapagawas nga 
engkwentro ang nahitabo sa lugar. 

Pag-aresto. Giaresto sa lokal 
nga pulis si Gary Campos, usa ka 
magtutudlong Lumad-Manobo, sa 
Tandag City, Surigao del Sur niad- 
tong Hulyo 17. Gidagit siya sa mga 
pulis samtang nagbyahe ug gipriso sa 
Butuan City Police Station. Myembro 
si Campos sa organisasyong Lumad 
nga nanalipud sa Andap Valley 
Complex batok sa pagpangawkaw. 

Sa parehong adlaw, iligal nga 
giaresto sa mga pulis sa gama-ga- 
mang kaso si Charlie Saliganan, usa 
ka sibilyan, sa Barangay Poblacion, 
Sta. Catalina, Negros Oriental. 

Samtang, giaresto si Ramonito 
Mahinay sa gama-gamang kasong il- 
legal possession of firearms niadtong 
Hulyo 9 sa Sityo Kamanggahan, Ba- 
rangay Tabon, Vallehermoso. 

Niadtong Hulyo 6, giaresto sa 
79th IB ang usa ka sibilyan sa Sityo 


Banwa Minatay, Barangay Marcelo, 
Calatrava, Negros Occidental. Ayha 
niini, gipaulanan og bala sa mga 
sundalo ang mga balay sa sityo nga 
nakasamad sa usa ka bata. 

Sa Oriental Mindoro, lima ka si- 
bilyan ang iligal nga giaresto sa mga 
pulis sa Sityo Nara, Barangay Villa 
Pag-asa, Bansud niadtong Hulyo 5 sa 
gama-gamang mga kaso. Naila ang 
mga biktima nga silang Joel Raña 
Manis, Abegail Buendicho ug ang 
magtiayong Ricky ug Sarah Hatulan, 
ug usa pa ka wala nganli. Giakusa- 
han silang mga myembro sa BHB. 

Pagpamig-ot. Giharas sa mga 
sundalo sa 542nd Engineering Bat- 
talion ang pamilyang Mijares nga 
nagsak-anan sa Sityo Lagtapon, Ba- 
rangay San Antonio, Himamaylan 
City niadtong Hulyo 14. Una nang 
gisulayan og dagit sa parehong yunit 
ang 3-anyos nga batang Mijares 
niadtong Hunyo 24. 

Samtang, niadtong Hulyo 15, gi- 
pig-ot ug wala gitugutang maka- 
enrol sa University of Makati sa ad- 
ministrasyon sa unibersidad si Althea 
Beatrice Papa, nasudnong upisyal sa 
Kabataan Partylist. Giakusahan siya 
ug ang KPL isip mga “terorista.” O 


Pagpatay sa batang 
Mangyan, gikundena sa NDFP 


NANAWAGAN OG HUSTISYA si Coni Ledesma, lider 
sa Special Office for the Protection of Children sa 
NDFP, alang sa batang gipatay sa mga elemento sa 
4th IB sa Sityo Tauga Daka, Barangay San Vicente, 
Roxas, Oriental Mindoro niadtong Hulyo 3. 

Namatay ang bata human gipaulanan og bala sa 
mga sundalo ug pulis ang balay ni G. Inyab, usa ka 
lumad nga Mangyan-Buhid sa maong sityo. Balos 
nila kini human aksidenteng nakatunob og mga lit- 
ag sa baboy-ihalas ang tropa nila samtang nagla- 
kaw sa umahan ni G. Inyab. Gipagawas sa mga sun- 
dalo nga napatay sa usa ka engkwentro ang bata ug 
giaresto si G. Inyab, usa pa ka babayeng tigulang 
ug usa pa ka bata. 

Kinahanglang hatagan og indemnipikasyon sa 
mga sundalo ang pamilya sa biktima isip bayad sa 
kadaut nga gibunga nila ug paglapas sa internasyu- 
nal nga makitawhanong balaod, matud niya. 

80 ka tindahan 
sa Carbon Market, gidemolis 


MAGKASUNOD NGA DEMOLISYON ang gipahigayon sa 
mga ginsakpan sa lokal nga gubyerno sa Cebu City sa 80 ka 
tindahan sa Unit II sa Carbon Public Market niadtong Hul- 
yo 15 ug 18. Kalambigit kini sa pagahimuong pribatisasyon 
sa maong merkado nga gidumalahan sa Mega-wide 
Construction Corporation, katimbayayong ang lokal nga 
gubyerno. 

Matud sa grupong Carbonhanong Alyansa alang sa Re- 
porma ug Bahandianong Ogma sa mga Nanginabuhi (CAR- 
BON), mosaka ang abang sa pwesto tungod sa pribatisa- 
syon ug mamahimong eksklusibo sa pipila ka manindahay. 

Gipadayon ang demolisyon luyo sa barikada nga gitu- 
kod sa mga mamaligyaay ug ilang mga tigsuporta. 

Gibanabanang 12,000 ka mamaligyaay ug trabahador 
ang mawad-an og pwesto. Dugang dinhi, gibanabanang 
700 ka kabalayan ang idemolis sa kasikbit nga Sityo Bato, 
Barangay Ermita nga langkub sa konstruksyon sa bag-ong 
mga imprastruktura. 


Pagtukod og eco-zone sa militarisadong 
bahin sa Davao City, gikundena 


G ikundena sa National Democratic Front-Southern Mindanao Region 
(NDF-SMR) ang plano sa pamilyang Duterte nga magmuntar og economic 
zone sa labing militarisadong mga lugar sa Davao City. Matud niini, ginapata- 
taw sa maong plano nga pagpangilog sa yuta ang tinuod nga laraw sa kam- 
panyang kontra-insurhensiya sa kanhing meyor sa Davao ug bise presidente 


na karon nga si Sara Duterte-Carpio. 


Niadtong ikaduhang semana sa 
Hulyo, gianunsyo sa lokal nga gub- 
yerno ang kumbersyon sa 25-ektar- 
yang yuta sa Barangay Daliao, Toril 
ug 80-ektaryang yuta sa kasikbit 
nga Bunawan ug Tibungco, tanan sa 
Davao City. Ang maong mga kayu- 
taan mga umahan sa liboan ka mag- 
uuma ug Lumad nga walay kaugali- 
ngong yuta. Imbes nga ihatag kani- 
la, plano sa mga Duterte nga tuku- 
ran ang yuta og usa ka agro-in- 
dustriyal nga “economic zone” nga 
pahimuslan sa mga burukrata (sa 
porma sa mga kikbak sa 
imprastruktura) ug lanyawng mga 
kumpanya. 

Kini nga mga barangay lakip sa 
mga lugar nga gideklarang “insur- 
gency-free” niadtong Hunyo 21 sa 
10th ID sa Armed Forces of the Phi- 
lippines (AFP). Gihimo ang deklara- 
syon taliwala sa walay hunong nga 
militarisasyon, pagpangmasaker, 
pagpamatay, iligal nga pagpang- 
aresto ug detensyon, intimidasyon, 
pugos nga “pagpasurender” sa mga 
sibilyan ug pugos nga pagpam- 
yembro kanila sa pekeng mga orga- 
nisasyong masa. 

Ang Toril, sa partikular, kapin 
usa ka dekada nang pokus sa walay- 
puas nga militarisasyon sa AFP. 
Niadtong milabayng tuig, gitukod 
dinhi sa 10th ID ang pekeng mga or- 
ganisasyon sa mag-uuma aron hata- 


gag dalan ang pagsulod sa mga ko- 
mersyal nga plantasyon ug uban 
pang langyawng kumpanya. 

Gitawag sa NDF-SMR nga “hinu- 
ngog” ang planong pagtukod dinhi 
og mga sweatshop (pabrikang atra- 
sado ug ubos kaayo ang suhulan). 
Labaw lamang niining pagrabehon 
ang problema sa kawalay yuta sa 
mag-uuma ug Lumad ug magbunga 
og grabeng porma sa pagpahimulos 
sa mga mamumuo. 

Matransporma sa maong mga 
“agro-industriyal na eco-zone” ang 
produktibong mga yutang agrikultu- 
ral ngadto sa mga plantasyon nga 
usa lang ka pananum alang sa 
eksport ug ilang mga plantang tigp- 
roseso ug tigpakete, ug mga lugar 
pangturismo. Sa hinanali, pagapala- 
yason niini ang mga mag-uuma. Sa 
panglahutay, pagagub-on niini ang 
kanhing produktibong yuta tungod 
sa paggamit sa makahilo nga mga 
kemikal (pestisidyo ug uban pa), sa- 
ma sa nahitabo na sa daghang plan- 
tasyon sa Mindanao. 

Dili luwas sa planong tukuran og 
mga “eco-zone” bisan ang mga yu- 
tang kabilin sa mga Lumad sa laing 
pang bahin sa rehiyon. “Sa Talai- 
ngod, ekta-ektarya na ang gibuta- 
ngan og mga dalan ug resort nga... 
nagpalayas sa gatusan ka mga pa- 
milyang Ata-Manobo gikan sa ilang 
mga yuta ug panginabuhian." [a9] 

Ayuda alang sa mga biktima sa 
baha sa Quezon City. Nagprotesta 
sa upisina sa DSWD ang mga resi- 
dente sa Barangay Tatalon, Quezon 
City niadtong Hulyo 18 aron iduso 
nga hatagan sila og pagkaon ug 
ayuda. Mga biktima sila sa taman- 
sa-leeg nga baha sa ilang komuni- 
dad niadtong Hulyo 16. 


Krisis sa kuryente sa Mindoro. 
Liboan ka residente sa San Jose, 
Occidental Mindoro ang nagmartsa 
sa lungsod niadtong gabii sa Hulyo 
16para kundenahon ang perwi- 
syong dala sa mga brown-out tu- 
ngod sa kapalpak sa lokal nga koo- 
peratiba sa kuryente nga hatagan si- 
la og tarong nga serbisyo. Plano ni- 
lang maghimo og mga martsa kada 
gabii sulod sa lima ka adlaw. Anaa 
sa 12-14 ka oras ang nasinati nilang 
brown-out kada adlaw. 


Luwas nga balik eskwela, ipatu- 
man na. Nagrali atubangan sa 
Kongreso niadtong Hulyo 18 ang 
mga myembro sa Kabataan 
Partylist ug ACT Teachers Partylist 
aron iduso ang angayan nga mga 
lakang alang sa luwas nga pagbalik 
sa face-to-face nga klase sa Nob- 
yembre. Ayha niini, nanawagan 
ang mga magtutudlo nga dili na la- 
nganon ang face-to-face nga klase. 


Protestang “Atin ang Pinas!” sa 
Laguna ug Manila Bay. Nagpahi- 
gayon og fluvial protest ang mga 
mangingisda sa Pamalakaya sa La- 
guna ug Manila Bay niadtong Hul- 
yo 12 isip pagdumdum sa ika-6 
nga anibersaryo sa pagdaug sa Pili- 
pinas batok sa pag-angkon sa Chi- 
na sa West Philippine Sea. 


203rd IBde ug pulis, giambus sa BHB-Mindoro 


PITO ANG NAPATAY ug upat ang nasamdan sa ambus sa 
Bagong Hukbong Bayan (BHB)-Mindoro batok sa nag-ope- 
rasyong mga sundalo sa 203rd IBde ug Special Action 
Force sa pulis sa Sityo Miyahe, Barangay Mambog, Bonga- 
bong, Oriental Mindoro niadtong Hunyo 8. 

Sakay sa duha ka siksbay nga trak ang pasistang 
tropa sa sundalo ug pulis dihang giambus sa mga Pu- 
lang manggugubat sa ala-1 sa kaadlawon. Kabahin 
ang mga sundalo ug pulis sa dinagkung nakapokus 


nga operasyong militar sa maong lugar. 

Magun-ubong mga proyektong reklamasyon, 


kabilin ni Duterte kang Marcos 


Si unang mga adlaw sa poder, pakitang-tawong giharang ni Ferdinand 
Marcos Jr ang balaodnon sa pagtukod og sonang pang-ekonomiya sa Bu- 
lacan kung asa ibutang ang higanteng proyektong Aerotropolis sa San Miguel 
Corporation (SMC). Matud niya, disbentahe ang kontrata niini sa estado. Sa 
aktwal, gusto lang niyang isalang sa renegosasyon ang proyekto aron siya na pud 
ang makapahimulos sa mga kikbak. Duha ka adlaw human iyang gibasura ang ba- 


laodnon, subli kining gisumite sa Senado sa igsuon niyang si Imee Marcos. 


Usa ang P736-bilyong Aerotropolis 
sa magun-ubon sa kinaiyahan, di- 
syentipiko ug kontra-katawhang mga 
proyektong reklamasyon nga kabilin sa 
rehimeng Duterte kang Marcos. Ang 
lain pang dagkung proyektong anaa pa 
sa aplikasyon nga ang-ang mao ang 
Sangley Point International Airport 
Reclamation Project (1,900 ka ektarya) 
sa mga Remulla, ang 1,500-ektaryang 
planong reklamasyon sa SM Prime Hol- 
dings sa baybay sa Cordova sa Cebu ug 
Cavite Province Land Reclamation and 
Development Project sa mga Revilla 
(1,332 ka ektarya) nga gitanyag sa 
Century Peak Corporation, usa ka 
kumpanyang gipanag-iya sa tigsuporta 
ni Duterte nga si Wilfredo Keng. 

Gawas niini, adunay 120 ka mga 
proyekto nga nakasumite sa Philip- 
pine Reclamation Authority (PRA) 
ang anaa sa lain-laing ang-ang sa 
aplikasyon, pagdisenyo ug imple- 
mentasyon. Anaa sa 50 dinhi ang 
nahimutang sa Manila Bay. 


Kunsabuhay sa burukrata 
ug burgesya 

"Dili sa akong termino," ang tubag 
ni Rodrigo Duterte niadtong 2020 di- 
hang gipangutana siya kung unsa ang 

palisiya sa iyang rehimen kalabot sa 
reklamasyon. Sa ngalan ng kontra-ko- 
rapsyon, gisalang niya sa renegosasyon 
ang mga proyekto aron manghuthot og 
kikbak gikan sa mga kontrata. Ayha nii- 
ni, gipailalum niya sa iyang upisina ang 
PRA aron isentro kaniya ang suhulan. 
Sa katapusan sa iyang termino, 
dili moubos sa 30 ka proyekto ang gi- 
tugutan niyang maghimo og reklama- 
syon. Anaa sa Manila Bay ang trese 
niini. Ang usa niini--ang Pasay Harbor 
City Reclamation Project sa iyang kro- 
ni nga si Dennis Uy ug kasosyong 
kontraktor nga Chinese ang anaa na 
sa ang-ang sa aktwal nga implementa- 
syon. Pinakadaku ang 650-ektaryang 
Navotas City Coastal Bay Reclamation 
Project sa Argonbay Construction 
Company, subsidyaryo sa SMC sa "su- 
ud niyang higala" nga si Ramon Ang. 
Sa taho sa PRA, lima ka proyekto 
ang gihatagan ni Duterte og pagtugot 
aron sugdan ang reklamasyon (upat 
sa Manila Bay, usa sa Mandaue, Ce- 
bu), walo ang adunay awtorisasyong 
ipadayon ang mga plano (lima sa Ma- 
nila Bay ug tig-usa sa Batangas, Sa- 
mar ug Minglanilla sa Cebu) ug 14 
ang anaa sa ang-ang sa kasabutan sa 
mga lokal nga gubyerno (upat sa Ma- 

nila Bay, tulo sa Cebu, duha sa Caga- 
yan ug tig-usa sa Batangas, Southern 
Leyte, Iloilo, Palawan ug Surigao del 
Sur.) Sa kinatibuk-an, mikabat sa ka- 
pin 4,500 ka ektarya ang pagahimu- 
on nga mga isla ug ekstensyon sa 
mga baybay sa mga proyekto. 
Mayorya sa mga kontrata direk- 
tang gihatag ni Duterte sa iyang 
mga alyadong kumprador ug puliti- 
ko. Gawas kang Ang ug Uy, gihatag 
ni Duterte ang Pasay Reclamation 
Project (360 ka ektarya) sa pamil- 
yang Sy. Gitugutan niya nga ipada- 
yon ang Manila Waterfront City 
Reclamation Project sa mga Gatcha- 
lian, Mandaue City North Reclama- 
tion and Development Project sa 
mga Romero ug Batangas Port 
Reclamation Project sa mga Leviste. 
Gitugutan usab ni Duterte ang 
pagtukod sa Horizon Manila sa pa- 
milyang Legaspi, usa sa pinakadaku 
nga pribadong kontraktor sa gub- 
yerno nga nalambigit sa mga maa- 
nomalyang proyekto sa kanhing 
presidenteng Gloria Arroyo. Mapa- 
dayon na usab ang Manila City of 
Pearl Project sa UAA KinMing nga 
gipanag-iya sa iyang tigsuportang 
Chinese nga si Kitson Soriano Kho. 
Gawas sa PRA, pipila pa sa adu- 
nay aplikasyon mao ang proyektong 
reklamasyon sa Dumaguete City ug 
Laguna Lakeshore Expressway. 
Sukwahi sa gipanghinambog nga 
magmugna ang maong mga mga pro- 
yekto og "gatusan ka libong mga tra- 
baho," pulos mga kontraktwal, tem- 
poraryo ug ubos nga klase ang mga 
trabahong itanyag niini sa mga Pilipi- 
no. Kini tungod kay halos tanan sa mga 
nahisgutang kumpanya ang mogamit 
og mga langyawng kumpanya gikan sa 
pagdisenyo hangtud sa dredging ug 
aktwal nga paglatag sa mga isla. Lakip 
dinhi ang China Harbor Engineering 
Company, usa ka subsidyaryo sa China 
Communications Construction Com- 
pany, ang kumpanyang iligal nga nag- 
himo og reklamasyon sa West Philippi- 
ne Sea. (Unang bahin) [as 

Mga hagit sa lesbyanang 
Pulang manggugubat 


Dies gipangutanan kung unsa ang pinakanindot niyang kasinatian sa 
Bagong Hukbong Bayan (BHB), mapahiyumong gipaambit ni Ka Nica 
ang usa ka panghitabo nga nakigbayle siya sa usa ka babaye atubangan sa 
mga kauban ug masang mag-uuma. Dakung butang kadto alang kaniya, tu- 
ngod kay kato ang unang higayon nga iyang nabati nga giila siya dili lang 
isip usa ka Pulang manggugubat, apan usa ka lesbyana usab sa hukbong 


bayan ug rebolusyonaryong kalihukan. 


"Kanunay nang naandan sa 
maong lugar nga pagkahuman sa gim- 
buhatong masa, magtapok ang masa 
ug mga Pulang manggugubat sa usa ka 
kulturanhong programa. Tataw sa in- 
gon niining panagtapok ang courtship 
dance (sayaw sa pagpanguyob). 
Syempre, sa tradisyon, sayaw kini tali 
sa lalaki ug babaye. Halos mahulog ko 
sa bangko dihang gipaadto ko sa en- 
tablado. Samtang maulawon akong 
miduul, gipasigarbo sa kaubang emsi 
nga usa ko ka ‘babaye nga adunay ka- 
singkasing nga lalaki. Sa walay la- 
ngan, gitawag usab sa entablado ang 
usa ka babayeng mag-uuma aron ma- 
kigbayle kanako! Nalipay kaayo ko!" 

Ayha niini, dili kaayo kumportable 
si Ka Nica nga "mag-out" (o maglad- 
lad) nga lesbyana sa BHB, bisan og 
dayag sa iyang alot ug asta. “Dili man 
gyud ko kloseta (o nagtago). Dili lang 
gyud ako ang tipong magpaambit ka- 
labot sa akong kasarian sa matag es- 
torya. Apan kaniadtong hapona, atu- 
bangan sa masa ug samang mga Pu- 
lang manggugubat nga nagtapok, 
gaan kaayo ang akong pamati sa pag- 
padayag sa kung kinsa ko.” 

Sa pag-atubang sa mga bias o ne- 
gatibong panglantaw sa mga lesbyan 
ayha ug sa pagsampa sa BHB, gitin- 
aw ni Ka Nica nga samtang aduna pay 
mga bias sulod sa hukbong bayan, la- 
yo ra kaayo kini sa makatromang ka- 
sinatian sa katilingbang burgis. 

Bisan og nagahatag og mabaw nga 
pag-ila sa LGBT ang mga kapitalistang 
nasud sama sa pagkasal sa magkapa- 
rehong kasarian, sa esensya ang bur- 
gis nga katilingban usa ka homophobic 
(adunay kasilag sa mga bayot ug 
lesbyana) ug napuno sa tanang porma 
sa diskriminasyon. “Mamahimong 

aduna silay pagtugot hisgutanan 
sa kasal, apan padayon nga ginabikti- 
ma... ang mga LGBTQ sa trabahoanan 
ug kabus nga komunidad, o sa kaylap 
nga "hate crime" (krimen bunga sa 
pagdumut) ug brutalidad sa pulis. Wa- 
lay pulos ang pagsuporta sa usa sa 
among batakang katungod samtang 
kami ginapahimuslan ug ginahadlok. 
Matandi ang nasudnon-demokra- 
tikong rebolusyon sa burgis nga kati- 
lingban dili lamang ang pagkasal sa 
Partido Komunista ng Pilipinas sa 
magkaparehong kasarian, matud ni 
Ka Nica, apan lakip na usab ang ti- 
nuuray nga paningkamot sa Partido 
ug sa kalihukan nga iasdang ug iprak- 
tika ang prinsipyo sa pagtahod sa ka- 
sarian ug oryentasyong sekswal. “Ang 
kalainan gyud mao ang kamatuuran 
nga adunay nagtunhay nga paningka- 
mot sulod sa pakigbisog, usa ka rebo- 
lusyon sa kultura batok sa tanang 
porma sa negatibong panglantaw ug 
inhustisya, labaw pa sa hisgutanan sa 
kasarian,” pagpatin-aw niya. 
Nasaksihan ni Ka Nica ang maong 
mga kadaugan sa gamay apan maka- 
pahibulong nga pamaagi diha sa ma- 
tag adlaw nga aktibidad ug sa pagpa- 
tuman sa gimbuhatong masa sa BHB. 
“Sa higayong ginaila sa mga kauban 
ang mga bayot ug lesbyana nga maka- 
pamusil atol sa mga aksyong militar, 
ilabina panahon sa depensiba kung 
asa nasurpresa ang among pwersa. O 
sa panahong naghatag og mga pagtu- 
on ug nakapatin-aw og maayo. Bisan 
sa simpleng pag-ila isip usa ka Pulang 
manggugubat nga nakasugakod sa 
mga sakripisyo atubangan sa pasis- 
tang kontra-rebolusyon ni Duterte. 
Kadtong mga higayong ila kang gaka- 
kita-usa ka rebolusyonaryo, gawas 

sa imong sekswal nga oryentasyon. 
Sa paningkamot nga mahimong usa 
ka maayong kauban pinaagi sa pag- 
patuman sa mga gimbuhaton, mas la- 
baw kong nahimong nailan nga nag- 
barog sa pakigbisog sa LGBTQ.” 

Sa higayong motumaw ang mga 
lama sa negatibong panglantaw, kal- 
mado lang si Ka Nika... “Higayon kini 
aron makapatin-aw... Dili nila sala 
nga gilunod sila sa sayop ug dekahong 
panglantaw sa midya. Usahay lisud ug 
makabati ka og ‘kakapuy sa pagka- 
lahi’, apan ingon niini man ang rebo- 
lusyon sa kultura, 'di ba?” 

Gipaambit usab ni Ka Nica ang 
sagad sayop nga pagsabot nga usa 
ka yugto lang ang pagka-lesbyanang 
tomboy (butch) sama niya. “O nga 
wala pa daw nako nakita ang lalaki 
nga para sa ako, ug mausab pa ko. 
Mapaubsanon nakong gipatin-aw nga 
ginatudlo sa Marxismo nga ang kau- 
saban ginatakda sa internal nga mga 
balaod. Nagtoo ko nga ang oryenta- 
syon sa kasarian usa ka internal nga 
prinsipyo ug panglantaw sa matag 
tawo, nga ang mga panggawas nga 
kundisyon, sama sa "lalaking para 
kanako," dili hingpit nga makapausab 
sa “pagkagusto sa usa sa uban.” 

Halos tulo ka tuig nang kasal sa 
usa usab ka babayeng Pulang mang- 
gugubat si Ka Nica, apan gikalipay 
pa gihapon niyang madumduman 
ang maong higayon sa sayaw sa 
pagpanguyab. “Gikilig pa gihapon 
ko,” matud niya samtang nagkata- 
wa. Kadto ug daghan pang 
susamang higayon nga iyang gipasi- 
garbo nga lesbyana siya sa BHB ug 
rebolusyonaryong kalihukan. [ao] 

Ang malinglahong Coco Levy Fund 


M iulbo sugod sa ulahing bahin sa dekada 1970 ang lapad nga mga protesta 
sa mga mag-uuma tungod sa pagpanglingla sa coco levy fund sa dikta- 
duryang US-Marcos I. Sa tumong nga pakalmahon ang ilang militanteng pag- 
alsa, nagpagula ang diktador nga si Ferdinand Marcos Sr sa kamandoan niad- 
tong Setyembre 17, 1980 aron isuspinde ang pagpangulekta sa maong buhis. 


Wala niini napakalma ang kasu- 
ko sa mga maglulubi. Wala nila bas- 
ta-bastang gidawat nga binilyong 
piso ang gikawat gikan kanila sa dik- 
tador, kakunsabo ang mga monopo- 
lista sa kalubihan. 

Niadtong Pebrero 1, 1981, pipila 
ka adlaw ayha ang pagduaw ni Pope 
John Paul II sa Maynila, nagprotes- 
ta ang 6,000 ka maglulubi gikan sa 
lima ka lungsod sa Quezon. Sa wala 
pa nakatapok sa plasa sa lungsod sa 
Guinayangan, girakrakan na sa mga 
awtomatikong riple sa mga sundalo 
sa Philippine Constabulary (PC) ang 
mag-uuma. Duha ang natahong na- 
patay ug mikabat sa 1,000 ang na- 
samdan. Nasubli ang bangis nga dis- 
persal niadtong Hulyo 14 sa susa- 
mang tuig dihang girakrakan sa mga 
sundalo ang gatusan ka maglulubi 
nga nagprotesta sa Daet, Camarines 
Norte. Pito ang napatay ug kapin 20 
ang nasamdan. 

Luyo sa bangis nga tubag sa pa- 
sistang estado, nagpadayon ang 
mga protesta sa tibuok nasud hang- 
tud sa hingpit nga gisuspinde ni 
Marcos Sr ang coco levy fund niad- 
tong Setyembre 11, 1983. Gikan ka- 
niadto, padayon ang pakigbisog sa 
mga maglulubi aron bawion ang bi- 
nilyong piso nga gikawat sa mga 
Marcos. 


Unsa ang Coco Levy Fund? 

Ang Coco Levy Fund mao ang 
lumpong sa mga buhis ilalum sa 
diktaduryang US-Marcos 
nga nagpuga sa mga maglu- (A 
lubi nga daw sapal sa lubi. 
Gikan sa tuno niini, tumong 
kuno nga mugnaon ang usa 
ka pondo nga “magpalam- 


bo sa panginabuhian” sa S 


KANA 


mga maglulubi ug sa in- 


nasud. 

Apan sukwahi ang nahitabo. Gi- 
kawat ug gipahimuslan sa mga 
Marcos ug sa ilang mga kroni ang 
nakulektang buhis. Lakip sa mga 
nagpakatagbaw dinhi silang Juan 
Ponce Enrile (kanhing Ministro sa 
Depensa ug Legal Adviser na karon 
ni Marcos Jr), Eduardo “Danding” 
Cojuangco ug Maria Clara Lobregat, 
dagkung agalong yutaan ug nego- 
syante sa kalubihan sa Zamboanga. 

Gisugdan ang pagkulekta sa bu- 
his niadtong Hunyo 17, 1971 sa tan- 
tos nga P0.55 kada 100 kilo sa kopra 
(katugbang sa P38.45 niadtong 
2020). Gidumalahan ang pondo sa 
Philippine Coconut Federation, Inc., 
ang pinakadakung organisasyon sa 
mga negosyante sa kalubihan. 

Niadtong panahon sa balaod mi- 
litar, sunud-sunod nga pagpangling- 
la ang gihimo sa diktadurya sa mga 
maglulubi. Nagpagawas si Marcos Sr 
niadtong Hunyo 30, 1973 sa PD 232 
nga nagtukod sa Philippine Coconut 
Authority (Philcoa) ug gituboy dinhi 
si Enrile isip presidente. Niadtong 
Agosto 1973 gitukod ang Coconut 
Consumers Stabilization Fund 

(CCSF) ug dugang P15 kada 100 kilo 
sa kopra ang gisingil sa mga maglu- 
lubi. Ang ginasulting pondo sa mga 
maglulubi gipangpuhunan sa mga 
pribadong kumpanya. Mikabat sa 
P100 milyon kada bulan ang napa- 
dulong sa mga kumprador, ekspor- 
ter ug uban pang dagkung nego- 
syante sa kalubihan. Niadtong Nob- 
yembre 14 sa maong tuig, gitukod 
ang Coconut Industry Development 
Fund ug nangulekta og dugang P20 
sa kada 100 kilo sa kopra. 


Gigisa sa kaugalingong mantika 

Niadtong Hulyo 29, 1975 gipa- 
gawas usab ang PD 755 aron pali- 
ton sa Philcoa ang 64.98% sa First 
United Bank gamit ang kuleksyon 
sa coco levy fund. Gikan dinhi gi- 
tukod ang United Coconut Plan- 
ter's Bank (UCPB) kung asa giha- 
kop ni Cojuangco ang 7.2% ug ni 
Marcos Sr ang 10% sa mga sapi 
(share). Gihimong presidente sa 
UCPB si Cojuangco. Niadtong 
1978, gitukod ang United Coconut 
Oil Mills ug gikontrol ang 97% sa 
tanang molinohan (galingan) sa 
industriya sa lubi. 

Sa banabana sa Kilusang Mag- 
bubukid ng Pilipinas, 4296 ang na- 
wala sa kita sa mga maglulubi gikan 
1979 hangtud 1982 tungod sa coco 
levy ug monopolyo sa kalubihan. Mi- 
kabat sa P9.8 bilyon ang nahuthot 
dinhi ni Marcos Sr. Mikabat sa P150 
bilyong coco levy fund ang gikawat 
sa iyang mga kroni. 

Napadulong sa klase-klaseng 
kumpanya sa mga kroni ni Marcos 
Sr ang mokabat sa 81% sa nakolek- 
tang coco levy. Lakip dinhi ang pon- 

dong gigamit ni Cojuangco 

pangpalit sa mga sapi sa UCPB, 

San Miguel Corporation ug 14 

pa ka kumpanya sa kalubihan 


A3 (namatay siya nga wala man 
lang gibalik ang iyang gikawat). 


Samtang gigamit ni Enrile ang 
coco levy sa pagpalit sa 


Mineral ug uban pa. W 

wusono PAGKASULTI 


ka gisaad nga proyektong sistema sa tren 


(Calamba-Bicol, Tagum-Davao-Digos, ug 


Clark-Subic) ang wala natuman tungod kay 
sa mga mamumuo 


wala giaprubahan sa China ang mga pautang 0 
alang dinhi. 0 sa tibuok kalibutan 


ang kasamtangang gisuhulan 
og mas ubos kumpara sa wala pa ang 


pandemya. 
Gikan sa: Department 


of Transportation, Hulyo 2022 Gikan sa: UN Global Crisis Response Group on 


Food, Energy and Finance, Hunyo 2022 


Hunyo 12, 2016 


naghukum ang Permanent Court of Arbitration sa 
P O 8 / The Hague, The Netherlands pabor sa Pilipinas 
° A i kontra sa pag-angkon sa China sa soberanong 
bigaan kimpal G teritoryo niini sa West Philippine Sea. 


sa bili niini niadtong 2018. 
ka mamumuo ang namatay tungod sa 


dili luwas nga mga kundisyon sa trabaho 


niining milabayng 6 ka semana. Wala 


PỌ.35M 


ang balor sa relo nga 
suot ni Ferdinand 
Marcos Jr sa iyang 
inagurasyon nga 
gisundan sa 3 ka 
maluhuong kumbite sa 
Malacañang sa una 
niyang 5 ka adlaw. 


pay nasilutan sa nalambigit nga mga 


kumpanya. 


rolbak sa presyo sa kada litro sa 
petrolyo niining Hulyo, mumho 
kumpara sa #30-P42 netong 
pagsaka gikan Enero. 


Patek Philippe Nautilus 
5980R-001 18k rose gold 


P14.8 B 


ang gikaingong matipid sa gubyerno sa pakanang 
“rightsizing” sa burukrasya—pagtangtang sa liboan 
ka kontraktwal nga empleyado sa gubyerno. 

Presidente sa Sri Lanka, 


gipalagpot sa higanteng protesta 


Ge ka libong katawhan 
ang midagsang ug miliyok sa 
palasyo ni President Gotabaya 
Rajapaksa sa Colombo, sentro sa 
Sri Lanka niadtong Hulyo 9. Ang 
pagdumog sa palasyo mao ang 
pungkay sa upat ka bulan nga 
mga protesta sa mga Sri Lankan 
atubangan sa grabe kaayong kri- 
sis sa ekonomiya, kagutom ug ka- 
lisud. 


Pugos nga milayas sa palasyo si 
Rajapaksa sa maong adlawa ug upi- 
syal nga nagluwat sa pwesto niad- 
tong Hulyo 14. Sama sa eksena di- 
hang gipalayas si Ferdinand Marcos 
Sr sa Malacaang niadtong 1986, 
paspas nga misibat si Rajapaksa sa- 
kay sa eroplano sa militar padulong 
sa Maldives niadtong Hulyo 13. Milu- 
pad siya padulong sa Singapore sa 
misunod nga adlaw. 

Sa mga balita, makita ang kalipay 
sa ordinaryong katawhang Sri Lan- 
kan. Gisulod nila ang maluhuong pa- 
lasyo, mikaon sa kusina dinhi, mihig- 
da sa katre sa presidente, milangoy 
sa swimming pool ug gigamit ang ma- 
halon nga mga kagamitan. 

Niadtong Mayo 10, una nang na- 
tukmod nga magluwat isip lider mi- 
nistro ang iyang igsuon nga si Mahin- 
da Rajapaksa. Mipuli kaniya si Ranil 
Wickremesinghe, usa ka suud nga al- 
yado sa ilang pamilya. Gituldukan sa 
higanteng protesta ang duha ka de- 
kadang paghari sa mga Rajapaksa sa 
Sri Lanka. 

Matandi ang pamilyang Rajapak- 
sa ang mga Marcos sa Pilipinas. Na- 
nimuyo sila sa grabeng kaharuhay 
taliwala sa kagutom ug pag-antus sa 
katawhan. Sila usab ang responsable 
sa gubat henosidyo niadtong sayong 
bahin sa dekada 2000 nga mipatay sa 
halos 40,000 ka minoryang Tamil. 

Ang kalihukan nga gitawag og 
Gota Go Home (Gota pauli na) nga sa 
wala madugay nahimo nang Gota go 
to jail (Prisohon si Gota) ang nahi- 

mong sentral nga panawagan sa mga 
protesta. Sa kasamtangan, giusab ni- 
la ang panawagan ngadto sa Ranil Go 
Home (Ranil pauli na) human gituboy 
isip temporaryong presidente niad- 
tong Hulyo 14 ang alyado nilang si 
Wickremesinghe. 

Nagdeklara ang Sri Lanka og sta- 
te of emergency sa susamang adlaw 
ug naghulga sa bangis nga dispersal 
sa mga demonstrasyon apan wala na 
kini gipatuman sa mga pulis. Nagdu- 
mili usab ang mga korte nga magpa- 
gawas og mga warrant of arrest ba- 
tok sa mga raliyista. 


Unsa ang nahitabo sa Sri Lanka? 

Nahimugso ang gamhanang kali- 
hukang masa nag-una tungod sa 
palpak nga tubag sa gubyernong 
Rajapaska sa krisis sa ekonomiya 
nga gibunga sa higanteng langyawng 
utang nga dili na mabayaran ug pag- 
kahurot sa reserbang dolyar niini. 
Gipagrabe kini sa malukpanong ko- 
rapsyon, pagpahamtang sa magun- 
ubong mga palisiya sa ekonomiya, 
grabeng konsentrasyon sa gahum sa 
pipila ug palpak nga tubag sa pan- 
demya sa gubyerno. 

Ang 555 bilyong langyawng 
utang sa Sri Lanka katugbang sa 69% 
sa kinatibuk-ang kantidad sa lokal 
nga produksyon sa nasud. Giusik-u- 
sikan ang bahin niini sa pagtukod sa 
magarbong imprastruktura sa taku- 
ban sa magpadagan sa ekonomiya. 

Niadtong Abril mihunong sa 
pagbayad sa langyawng utang ang 


nasud ug tungod niini, nahimong 
hugot ang subling pagpautang sa Sri 
Lanka. Tungod sa mga restriksyon 
ilalim sa pandemyang Covid-19, 
nahitabo ang malukpanong disloka- 
syon sa turismo, miubos ang pag- 
eksport og tela, produkto gikan sa 
lubi ug uban pa (nga hilabihang 
nagsalig sa ginaimport nga mater- 
yales), ug mihinay ang pagsulod sa 
lanyawng remitans gikan sa mga 
mamumuong migrante. 

Tungod niini, nahurot ang re- 
serbang dolyar nga pangbayad sa 
imported nga lana, pagkaon, gatas 
ug tambal nga gikinahanglan sa na- 
sud. Natuuk niini ang lokal nga pro- 
duksyong pang-agrikultura ug 
pang-industriya, nagresulta sa ma- 
lukpanong kawad-on sa kuryente ug 
pagsaka sa mga presyo. Dugang pa 
dinhi ang pagkunhod sa 77% sa ba- 
lor sa rupee (kwarta sa nasud) 
kontra sa dolyar gikan 203 ngadto 
sa 360 sa unang mga bulan sa tuig. 

Nahimong resulta niini ang gra- 
beng kanihit sa suplay sa nag-unang 
mga palaliton. Minilyon ang nag-an- 
tus sa taas kaayong linya aron lang 
makapalit sa batakang pagkaon, ke- 
rosene (ginagamit pangluto) ug ga- 
solina. Misangko sa 122% ang 
implasyon sa nasud niadtong Hunyo. 

Gidahum sa Partido Komunista 
ng Pilipinas nga dili kini ang mahi- 
mong ulahing pagnag-alsa sa kataw- 
han sa tibuok kalibutan tungod sa 
nagkagrabeng sosyo-ekonomikong 
kahimtang sa masang anakpawis. W 

Pangkalibutang krisis sa pagkaon, 
gipagrabe sa mga sangsyon sa US sa Russia 


B isan sa wala pa miulbo ang gyera sa Ukraine, mitumaw na ang krisis sa 
pagkaon sa kalibutan tungod sa problema sa pamatigayon sa panahon sa 
pandemya, dautang epekto sa climate change ug pagsaka sa presyo sa lana ug 
natural gas. Ang maong pangkalibutang krisis labaw pang gipagrabe ug gipasig- 
pit sa mga sangsyon sa US nga makiusa ka bahin nga gipahamtang sa Russia. 


Ang mga sangsyon mao ang mga 
palisiya o lakang sa pagpamig-ot sa 
pamatigayon ug pamuhunan sa usa 
ka nasud. Mikabat karon sa 11,000 
ka mga sangsyon ang gipahamtang 
sa US sa Russia. Gitarget niini ang 
dagan sa kwartang ruble ug pamati- 
gayon, mga bangko ug kumpanyang 
Russian, produksyon ug pag-eksport 
sa lana ug natural gas, lapad nga 
mga umahan, operasyon sa mga 
barko, eroplano ug trak, sektor sa 
teknolohiya ug bisan ang midya sa 
nasud. Ginaila kini sa Russia isip di- 
rektang atake ug deklarasyon sa 
gyera sa US batok sa katawhang 
Russian. 

Bisan wala direktang gipaham- 
tangan og mga sangsyon ang mga 
produktong pang-agrikultura ug 
pag-eksport niini, apektado kini sa 
“domino effect” (o epekto sa laing 
natad sa negosyo) sa mga sangsyon. 
Dili gawasnong maka-eksport ang 
Russia bisan sa mga nasud nga wala 
misuporta sa mga sangsyon. 


Mayor nga eksporter 
sa agrikultura 

Ang Russia ang usa sa pinaka- 
dakung eksporter sa produktong 

pagkaon. Halos 1/5 o 18% sa pang- 
kalibutang suplay sa trigo (sangkap 
sa harina) ang ginaeksport niini, tulo 
ka pilo nga mas daku sa ginaeksport 
sa Ukraine. Matud sa United Nati- 
ons, 36 ka nasud ang naga-import sa 
kapin 50% sa ilang trigo gikan sa 
Russia ug Ukraine. 

Labaw pa dinhi, kapin 20% sa 
pangkalibutang suplay sa krusyal 
nga mga sangkap sa abono ang nag- 
gikan sa Russia (15.496) ug Belarus 
(596), nga gipahamtangan usab og 
mga sangsyon sa US. Ang Russia ang 
nagasuplay og hangtud 40% sa po- 
tash ug uban pang abono nga naka- 
base sa nitrogen. Nagkataas na ang 
presyo niini sa wala pa ang gyera sa 
Ukraine tungod sa pagsaka sa pre- 
syo sa lana. Labaw pa kining misaka 
tungod sa mga sangsyon sa US batok 
sa duha ka nasud. 

Ang paghugot sa suplay ug pa- 
matigayon sa abono ginailan sa ma- 
yorya isip “pinakadakung hulga sa 
sistema sa pagkaon.” Kini tungod 
kay apektado dinhi ang tanang mga 
mag-uuma. Magresulta kini sa pag- 
tiurok sa produksyon sa tanang ta- 
num nga pagkaon, dili lang sa trigo. 
Ibangkrap usab niini ang daghang 


mag-uuma ilabina sa atrasadong 
mga nasud tungod sa padayong 
pagsaka sa presyo sa nahabiling 
abono sa merkado. 


Paggrabe sa kakulang ug pagsaka 
sa presyo sa pagkaon 

Karon pa lang, naghugot na ang 
mga mayor nga eksporter sa pagkaon 
aron siguruhon ang tagsatagsa ni- 
lang lokal nga suplay. Niadtong Ma- 
yo, mihunong na sa pag-eksport og 
trigo ug asukal ang India. Niadtong 
Abril, nag-anunsyo na ang Indonesia 
nga dili usa kini mag-eksport og palm 
oil. Gipahinay bisan sa Russia ang 
eksport niini sa pagkaon sa mga ka- 
sikbit nga nasud aron panalipdan ang 
lokal nga suplay. 

Labaw nga mabati ang epekto 
sa mga sangsyon sa mosunod nga 
mga anihan. Daghang mga mag-uu- 
ma ang magpaubos sa ilang produk- 
syon samtang nagkaubos ang suplay 
ug nagkataas ang presyo sa mga 
abono. Sa Pilipinas, midoble ang 
presyo sa abono gikan P1,436.21 
kada sako niadtong 2021 ngadto sa 
P2,943.63 kada sako karong tuiga. 
Tungod niini, labaw pang mabuktot 
ang mga mag-uuma sa kanhi nang 
taas kaayong gasto sa produksyon. 
Nabalaka bisan ang dagkung komer- 
syal nga umahan nga dili na nila 
makab-ot ang target nga produk- 
syon tungod kay nagsalig ang ilang 
ani sa paggamit og abono. 

Dili luwas bisan ang katawhan 
sa mga industriyalisadong nasud tu- 
ngod sa pagsaka sa presyo sa lana 
ug pagkaon. Nagsagubang sila sa 
nagkataas nga gasto aron mabuhi 
samtang dili makasugakod ang mga 
suhulan sa pagsaka sa mga presyo 
sa batakang palaliton. Gibanaba- 
nang mokabat sa 2096 ang impla- 
syon sa pagkaon sa mosunod nga 
tuig sa United Kingdom. Miigo usab 
sa mga “makasaysayanong pagta- 
as” ang implasyon sa pagkaon sa US 


(10.496), France (6.4%), Japan 
(4.796) ug Germany (12.796). [22] 

